ג'יימס ואן

ג'יימס ואן (באנגלית: James Wan; בסינית מפושטת: 溫子仁, נולד ב-26 בפברואר 1977) הוא במאי, תסריטאי ומפיק סרטים אוסטרלי.

ואן ידוע בעיקר כבמאי סרטי האימה "המסור", "לזמן את הרוע", "אנאבל", "לזמן את הרוע 2", "אנאבל: הבריאה", "הנזירה" וכיוצר בילי הבובה. בין היתר ביים את הסרט הקצר "המסור", את סרט גיבורי-על מבית DC קומיקס "אקוומן" ו"אקוומן 2: הממלכה האבודה" ואת סרט האקשן שובר הקופות "מהיר ועצבני 7".

ואן אף היה למפיק הראשי של הסרט "כיבוי אורות", שיצא בשנת 2016.

 ביוגרפיה 
ג'יימס ואן נולד ב-26 בפברואר 1977, בקוצ'ינג, סראוואק, מלזיה. ואן ומשפחתו עברו לגור בפרת' שבאוסטרליה, כשהיה בן שבע בלבד. הוא אף למד במכללת לייק טוגרנונג, שבקנברה, אוסטרליה. לאחר מכן עבר למלבורן, שם למד באוניברסיטת RMIT במטרה להמשיך ולפתח את הקריירה שלו.

את הקריירה שלו החל ואן בשנת 1999, בתור מפיק, תסריטאי ובמאי וכיוון לעסוק בתחום הקולנוע.

 רקע וקריירה 
עוד כשהיה רק בתחילתו בתעשיית הקולנוע, ביים ואן את סרטו הראשון "סטיגיאן", עם שאנון יאנג. הסרט זכה בפרס "סרט הגרילה הטוב ביותר של השנה" בפסטיבל מלבורן לקולנוע בשנת 2000.

בשנת 2003, ביים וכתב את התסריט עבור הסרט הקצר "המסור", ושנה לאחר מכן עשה זאת שוב עם סרט ההמשך "המסור". בעקבות הצלחה הסרט, חלה פריצתו של ואן במיינסטרים של עולם הקולנוע. לאחר מכן היה לאחד ממפיקי "המסור 2", ו-"המסור 3". שני הסרטים הצליחו לשחזר את הצלחת הקודם כאשר גרפו סכום כולל של 312.5 מיליון דולר.

מאוחר יותר, בשנת 2007, ביים את שני הסרטים "דממת המוות" ו-"גזר דין מוות". באותה השנה היה לאחד ממפיקי "המסור 4", שזכה להצלחה רבה. סרטו הקצר הראשון יצא ב-2008, תחת השם "גן העדן של הכלבים". בסמוך לצאת הסרט הקצר, לקח חלק בהפקת הסרט "המסור 5", שזכה להצלחה נאה.

באוקטובר 2009, לקח חלק בהפקת "המסור 6", שלא זכה להצלחה רבה ביחס לחמשת הסרטים הקודמים. לאחר שנה, היה לאחד ממפיקי "המסור 7" שזכה להצלחה רבה. ואן אף היה לבמאי הראשי של שני הסרטים "הרוע שבפנים" ו"הרוע שבפנים 2", לצד ג'וסף בישארה. בשנת 2013, ביים את סרט האימה שובר הקופות "לזמן את הרוע", שהיה לסרט הראשון ביקום הקולנועי של לזמן את הרוע, ולסרט האימה ה-9 הרווחי ביותר בכל הזמנים.

את הסרט "אנאבל" הפיק ואן בשנת 2014, ולאחר מכן עשה זאת גם עם "בית האימה". באותה השנה היה למייסד חברת ההפקות אטומיק מונסטר. ואן אף היה לבמאי סרט האקשן "מהיר ועצבני 7", שגרף סכום של 1.516 מיליארד דולר. לאחר מכן, היה למפיק הסרט "הרוע שבפנים 3", ובשנת 2016, ביים, הפיק וכתב את תסריט הסרט "לזמן את הרוע 2" שזכה להצלחה רבה כאשר הפך לסרט האימה ה-8 הרווחי ביותר בכל הזמנים, עם סכום כולל של 320 מיליון דולר. באותה השנה הפיק גם את הסרט "כיבוי אורות" שזכה להצלחה נאה.

בשנת 2017, הפיק ואן את סרט האימה "אנאבל: הבריאה". הסרט זכה להצלחה רבה כאשר גרף סכום של 306.5 מיליון דולר. בסמוך לכך, היה למפיק משני של הסרט האחרון בסדרת סרטי המסור, "המסור 8". בשנת 2018, היה למפיק הסרט "הרוע שבפנים: המפתח האחרון", ולמפיק ותסריטאי הסרט "הנזירה", שגרף בפחות משבוע סכום של כ-131 מיליון דולר. ואן אף נבחר לביים ולהסריט את "אקוומן".

 פילמוגרפיה 
 סרטים 
שנהסרט במאי מפיק תסריטאי הערות 2003"המסור"סרט קצר 2004"המסור"סרט פריצתו של ג'יימס ואן;הסיפור נכתב ביחד עם לי ואנל 2005"המסור 2" 2006"המסור 3"הסיפור נכתב ביחד עם לי ואנל2007"דממת המוות"הסיפור נכתב ביחד עם לי ואנלגזר דין מוות (אנ')"המסור 4"2008"המסור 5" 2009"המסור 6"2010"המסור 7""הרוע שבפנים"הסרט נערך ביחד עם קירק מורי2013"לזמן את הרוע""הרוע שבפנים 2"הסיפור נכתב ביחד עם לי ואנל 2014"אנאבל"2015"בית האימה""מהיר ועצבני 7""הרוע שבפנים 3"2016"לזמן את הרוע 2"התסריט נכתב ביחד עם צ'אד האייס, קרי האייס ודייוויד לסלי ג'ונסון;
הסיפור נכתב ביחד עם צ'אד האייס וקרי האייס"כיבוי אורות"2017"אנאבל: הבריאה""המסור 8"2018"הרוע שבפנים: המפתח האחרון""הנזירה"הסיפור נכתב ביחד עם גארי דאוברמן"אקוומן"הסיפור נכתב ביחד עם ויל באל וג'ף ג'ונס2019"קללת לה יורונה""אנאבל חוזרת הביתה"הסיפור נכתב ביחד עם גארי דאוברמן2021"מורטל קומבט""המסור: המעגל נסגר""לזמן את הרוע 3: בשליחות השטן""מורעל""יש מישהו בתוך הבית שלך"2022"מייגן"2023"הרוע שבפנים: הדלת האדומה""הנזירה 2""המסור X""אקוומן 2: הממלכה האבודה"2024שחייה לילית"חלקת סיילם"2025The Monkeyלאכןלאמייגן 2.0לאכןלא לזמן את הרוע 4: הפרק האחרוןלאלאסיפורמורטל קומבט 22026SOULM8TEלאכןסיפורTBA החדרים האחורייםלאכןלא

 טלוויזיה 
שנהסרט במאי תסריטאי מפיק הערות2016–הווה"מקגייוור"בפרק: "העולה"2019"היצור מן הביצה"הפקה משנית2021"אקוומן: מלך אטלנטיס""אני יודע מה עשית בקיץ האחרון"2022"ארכיון 81"

 קישורים חיצוניים 

 הערות שוליים 

קטגוריה:תסריטאי קולנוע אוסטרלים
קטגוריה:במאי קולנוע אוסטרלים
קטגוריה:מפיקי קולנוע אוסטרלים
קטגוריה:מהגרים לאוסטרליה
קטגוריה:מלזים
קטגוריה:אוסטרלים שנולדו ב-1977